Държавен вестник, бр. 91, 2024 г., стр. 87

БРОЙ  91	
Д Ъ Р Ж А В Е Н  В Е С Т Н И К 	
СТР.  87   
§ 307. В чл. 662 думите „от съседните поме­
щения посредством стени с огнеустойчивост 
най-малко EI 120 и самозатварящи се врати 
с огнеустойчивост ЕI 90“ се заменят с „в по­
жарен сектор“.
§ 308. Член 664 се изменя така:
„Чл. 664. Когато затворен гараж в строеж от 
подклас на функционална пожарна опасност 
Ф1.1, Ф1.2, Ф2, Ф3, Ф4 и Ф5.2 е предназначен 
и за паркиране на МПС с автомобилна газова 
уредба, се проектират зони за МПС с газови 
уредби. Зоните се осигуряват с газсигнализа­
торна система, която се задейства при дос­
тигане на концентрация на газа във въздуха 
10 % от ДЕГ с подаване на звуков сигнал и 
при достигане на концентрация на газа във 
въздуха не повече от 20 % от ДЕГ включва 
аварийна вентилационна инсталация.“
§ 309. В допълнителната разпоредба се 
правят следните изменения и допълнения:
1. Наименованието „Допълнителна разпо­
редба“ се заменя с „Допълнителни разпоредби“.
2. В § 1:
а) в т. 4:
аа) в буква „б“ думите „съседните им стени“ 
се заменят със „съседните им външни страни“;
бб) в буква „в“ думата „стените“ се заменя 
с „външните стени“;
б) точка 8 се отменя;
в) в т. 10 числото „0,5“ се заменя с „5“;
г) точка 12 се изменя така:
„12. „Димоуплътнени врати“ са димозащитни 
врати с класификация за пропускане на дим Sa 
(Sa3 или Sa4) или S200 съгласно БДС EN 13501-2.“;
д) създава се т. 12а:
„12а. „Димоуплътнени капаци“ са капаци 
с класификация за пропускане на дим Sa (Sa3 
или Sa4) или S200 съгласно БДС EN 13501-2.“;
е) в т. 23:
аа) в буква „а“ думата „стените“ се заменя 
с „външните стени“;
бб) в буква „в“ думите „съседните му стени“ 
се заменят със „съседните му външни страни“;
ж) създават се т. 28 – 56:
„28. „Пожарозащитни прегради“ са бранд­
мауерите, преградите на пожарните сектори, 
пожарозащитните стени, хоризонталните 
пожарозащитни прегради, пожарозащитните 
зони и пожарозащитните преддверия.
29. „Пожарен сектор“ е затворено прос­
транство, отделено от съседните пространства 
с пожарозащитни прегради съгласно чл. 16, 
ал. 2 и 3.
30. „Площ на пожарен сектор“ е площ­
та, ограничена от външните очертания на 
ограждащите стени на сградата (включително 
площта на балконите, лоджиите и терасите) 
и/или осовите линии на вертикалните пожа­
розащитни прегради на пожарния сектор към 
съседните пожарни сектори. Когато площите 
на етажите в рамките на пожарния сектор 
са различни, площта на пожарния сектор е 
площта на етажа с най-голяма площ (в т.ч. 
подземни, полуподземни, надземни и тавански 
етажи) в рамките на пожарния сектор.
31. „Площ на сграда“ е площта, ограничена 
от външните очертания на ограждащите стени 
на сградата (включително площта на балко­
ните, лоджиите и терасите). Когато площите 
на етажите са различни, площта на сградата 
е площта на етажа с най-голяма площ (в т.ч. 
подземни, полуподземни, надземни и тавански 
етажи) от сградата.
32. „Максимална височина на пребиваване 
на хора“ е височината, определена в абсолют­
ни мерки от котата на средното ниво на 
прилежащия терен за съответната ограждаща 
стена до котата на горната повърхност на 
настилката на подовата конструкция на най-
горния етаж на сградата или частта от нея 
съгласно чл. 12, ал. 1. При разлика в котите 
на средното ниво на прилежащия терен за 
ограждащите стени на сградата или частта 
от нея съгласно чл. 12, ал. 1 за максимална 
височина на пребиваване на хора се приема 
най-голямата височина, получена при опре­
деляне на височината съгласно предходното 
изречение за всяка от ограждащите стени. 
Допуска се при определяне на максималната 
височина на пребиваване на хора в сгради или 
части от тях съгласно чл. 12, ал. 1 от класове 
на функционална пожарна опасност Ф1 – Ф4 и 
подклас Ф5.1 да не бъдат включвани тавански 
етажи, в които са предвидени само технически 
и/или складови помещения.
33. „Окачена фасада“ е част от сградната 
обвивка, направена от рамкова конструкция, 
която обикновено се състои от вертикални и 
хоризонтални профили, свързани помежду си 
и закрепени към основната конструкция на 
сградата, и съдържащи вградени неотваряеми 
и/или отваряеми части, която осигурява всички 
изисквани функции на вътрешна или външна 
стена или на части от нея, без да допринася 
за носимоспособността или устойчивостта на 
основната конструкция на сградата. Окачената 
фасада е проектирана като самоносеща се 
конструкция, която пренася натоварвания от 
собствено тегло, полезни натоварвания, нато­
варвания от заобикалящата среда (вятър, сняг 
и др.) и сеизмично натоварване към основната 
конструкция на сградата.
34. „Двойна фасада“ е комплект окачена 
фасада, съдържаща вътрешен и външен слой 
и въздушна кухина, цялостно проектирана и 
поддържана като интегрирана система, която 
изпълнява функциите на комплект окачена 
фасада.
35. „Уплътнител по периметъра“ е уплътни­
тел между окачената фасада и съседната кон­
струкция, проектиран да поддържа функцията 
за разделяне при пожар и ако е подходящо,